ตลท.ยังไม่รู้สาเหตุตลาดหุ้นเช้านี้ร่วงแรง แต่ไม่กังวลหลังดัชนีเริ่มดีดกลับ
ตลท.ยังไม่รู้สาเหตุตลาดหุ้นเช้านี้ร่วงแรง แต่ไม่กังวลหลังดัชนีเริ่มดีดกลับ
5 ก.ย. 2559

นางเกศรา มัญชุศรี กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า ตลาดหุ้นไทยช่วงเช้านี้ปรับตัวลดลงอย่างมากจาก ซึ่งสวนทางกับตลาดในภูมิภาคที่ปรับตัวเพิ่มขึ้น มองว่าอาจจะเป็นการขายทำกำไรออกมา โดยยังไม่ทราบปัจจัยที่ส่งผลกระทบอย่างแน่ชัด แต่หลังจากดัชนีปรับตัวลงแรง กว่า 40 จุดก็เริ่มเห็นการดีดตัวกลับขึ้นมาได้ จึงไม่น่ากังวล
“ที่ดัชนีลงแรงในเช้าวันนี้ เรายังไม่ทราบปัจจัยที่ส่งผลกระทบกับตลาดหุ้นไทย แต่เราก็ปรับตัวลงแรงสวนทางกับภูมิภาคที่ส่วนใหญ่ปรับตัวเพิ่มขึ้น แต่ก็ไม่ได้เป็นปัจจัยที่น่ากังวลอะไร เพราะหลังจากที่ลงแรงไปแล้ว ดัชนีก็ค่อยปรับขึ้นมา หรือลบน้อยลง”นางเกศรา กล่าว
โดย ณ เวลา 11.08 ดัชนีอยู่ที่ระดับ 1506.41 จุด ลบ 15.07 จุด หรือ 0.99% ด้วยมูลค่าซื้อขาย 38.53 หมื่นลบ.